Kosovë: Korrupsioni, pengesë për investimet
Përfaqësues të bizneseve në Kosovë thonë se korrupsioni po bën që investitorët e mëdhenj të shmangin investimet në vend
Organizatat ndërkombëtare vazhdojnë t'u bëjnë thirrje autoriteteve në Kosovë që të luftojnë korrupsionin, i cili po po pengon përmirësimin e jetës së qytetarëve. Asambleja Parlamentare e Këshillit të Evropës, miratoi të enjten mbrëma një rezolutë për Kosovën, ku i kërkohet asaj që të sigurojë respektimin e sundimit të ligjit dhe çrrënjosjen e korrupsionit. Duke u kërkuar autoriteteve që kjo çështje të jetë përparësi, rezoluta nënvizon se “përhapja endemike e korrupsionit” në të gjitha fushat qeveritare, në drejtësi dhe në ekonomi, ndikon negativisht në jetën e qytetarit të Kosovës". Përfaqësues të bizneseve ndërkombëtare në Kosovë thonë se korrupsioni po vazhdon të paraqes Kosovën si një vend jo të mirë për të investuar. Kryetari i Odës ekonomike Amerikane në Kosovë, Arian Zeka thotë se perceptimi i lartë i korrupsionit ndikon që bizneset me emër në botë, të mos investojnë në Kosovë. tha ai. Drejtori ekzekutiv i Këshillit për Investime Evropiane, Shpend Balija thotë se korrupsioni është një pengesë e madhe për investitorët pasi që i jep një imazh të keq Kosovës përballë tyre. Ai thotë se Kosova ka mundësi që të përmirësojë përshtypjen për korrupsionin dhe të bëhet vend kryesor dhe qendër për investitorët e huaj. , tha zoti Balija. Oda ekonomike amerikane dhe Këshilli i Investimeve Evropiane përfaqësojnë disa nga bizneset më të mëdha në vend. Ata numërojnë disa nga sfidat e tyre në bërjen biznes në Kosovë. , tha zoti Zeka. , tha zoti Balija. Zyrtarët e qeverisë thonë se gjatë viti të kaluar në Kosovë janë investuar më shumë se 300 milion nga investitorët e huaj. Por, njohësit e këtyre zhvillimeve thonë se një pjesë shumë e vogël e kësaj shume është investuar në prodhim apo shërbim, sektorë këta që rrisin ekonominë e vendit. Zoti Balija thotë se amabsadori më i mirë që mund të përçojë mesazh të mirë për investime janë investitorët aktual që tashmë kanë shtrirë kapitalin e tyre në Kosovë. , tha zoti Balija. Organizata ndërkombëtare “Transparency International”, e radhiti Kosovën në vendin e 103 për shkallën e korrupsionit gjatë vitit 2015. Organizatat e pavarura në Kosovë thonë se radhitja që i është bërë Kosovës në mesin e 168 vendeve të botës është pasqyrim i gjendjes reale ku shkalla e korrupsionit vazhdon të mbetet e lartë.